Tervetuloa Isännän pöydässä -ohjelmaan. Olen Martti Ojares -
ja tänään vieraanani on Aki Kangasmäki.
Tervetuloa. - Kiitos. Mukava oli tulla.
Kiva, kun tulet Seinäjoen kaupungista, -
johon minunkin kotikuntani nykyään kuuluu.
Olemme saman murrealueen lapsia.
Minulla on tapana yleensä keskustella ensin nuoruudesta.
Kun kävimme läpi sinun kanssasi elämääsi, -
minulle tuli selvästi ajatus, että teemme kaksi ohjelmaa.
Tässä ensimmäisessä ohjelmassa käymme läpi, voisiko sanoa, -
asioita, mitä elämässäsi on tapahtunut.
Miten Jeesus on tullut elämääsi ja mitä kaikkea on tapahtunut.
Toisessa ohjelmassa kerromme -
ihmeparantumisesta tämän vuoden maaliskuussa.
Kerrotaan siitä enemmän sitten.
Kerro millaiseen kotiin synnyit ja millaiset ensimmäiset vuotesi olivat.
Oli isä ja äiti, ja minulla on kaksi pikkusiskoa.
Seinäjoen kaupungissa vietin lapsuuden ja nuoruuden.
Äiti oli Karjalan evakkoja.
Minun mummani on horrossaarnaaja Helena Konttinen.
Hänen seuroissaan, pikkutyttönä oman äitinsä kanssa, viettänyt ajat.
Sitä myöten esirukous on ollut vahva.
Äitini rukoili joka ilta puolestani. - Aamen.
Voi sanoa, että se on ihanneäiti, -
jos katsotaan sen todellista merkitystä. - Kyllä.
Kun kertoo jotain sellaista, jolla on merkitystä, -
silloin Pyhä Henki on vahvasti läsnä ja se olkoon tässä ohjelmassa koko ajan.
Eli sinä olet rukousten lapsi. - Kyllä.
Yleensä, kun on täällä maailmassa, ja on rukouksen lapsen suoja, -
vihollinen ei halua unohtaa.
Täällä maailmassa meillä on ahdistus, -
ja sinullekin tapahtui jotain yllättävää jo pienenä poikana.
Henkesi oli melkein mennä.
Vihollinen yritti tappaa minut 7-vuotiaana.
Entisaikaan oli Rajakatu, nykyään Ruukintie, Seinäjoella.
Lähdin suojatietä pitkin kioskille, kun meidän talomme lähellä oli kioski.
Lähdin tosiaan kioskille enkä nähnyt autoa, joka tuli lujalla vauhdilla.
Jäin auton alle, ja poliisi- kuulusteluissa kuljettaja oli sanonut, -
että hän ajoi yli 100 km/h viidenkympin alueella.
Siitä tapahtumasta on kaksi muistikuvaa.
Ensimmäinen oli se, kun tulin tolkkuihini.
Olin aivan verinen ja jalka oli vinossa. Pää oli aivan verta täynnä.
Myöhemmin tajusin, että Jeesus lähetti siihen vanhan mummon, -
joka kysyi: "Saanko rukoilla puolestasi?" Sanoin: "Saa rukoilla."
Toinen muistikuva on, että olin sairaalan sängyssä -
ja kaksi hoitajaa elvytti, ja lääkäri, ja itse olin katonrajassa, -
poissa ruumiistani.
Siinä tapahtui niin, että pääsin kroppaani takaisin.
Siitä jäi sellainen kokemus, että Jeesuksesta tuli minulle rakas.
Joka päivä juteltiin. - Aivan.
Tässä olisi voinut tapahtua sinun aivotoiminnassakin vaurioita -
mutta näin ei tapahtunut. - Ei. Minulle tuli ruhjeita.
Siinä tapahtui sellainen asia, että minulle jäi sellainen vamma, -
että sain jonkun ajan, aina silloin tällöin, epilepsiakohtauksia.
Raamatussahan sanotaan, että suurimpia riivaajia on kaatumatauti.
Näin englantilaisessa Raamatussa.
Jeesus opetti minulle niin, ettei hän heti parantanut siitä, -
vaan opetti, kuinka myös pysyn vapaana.
Sain omin sanoin pikkupoikana sanoutua irti epilepsiasta, -
eikä ole sen jälkeen tullut. - Aamen.
Yksin tein sen eikä kukaan auttanut.
Jumala antoi sen voiman ja silloin sairaus poistui.
Ymmärsin, että juuri tämän jälkeen -
suhde Jeesukseen on jokahetkisestikin säilynyt.
Kyllä. Olen nyt 58-vuotias, -
joten 51 vuotta on Jeesus ollut minun turvamieheni.
Lapsen uskolla olen tähän päivään asti tullut ja menen jatkossakin.
Hän on myös avannut Jumalan Sanaa. - Kyllä.
Koko ajan aukeaa. Viime hetkinä, viime kuukausina valtavalla tavalla.
Öisinkin tulee niin, että kirjoitan ylös muistiin.
Minulla on ruutupaperi ja kynä aina sängyn vieressä.
Kirjoitan aina, jos tulee tärkeitä seikkoja. Ne on sitten heti ylhäällä.
Sanotaan niin, että tämä, mitä nyt kerrot, -
on monelle katsojallekin aika uutta. Eivät ymmärrä sitä.
Tämän on Jumala jostain syystä suonut sinulle.
Jeesus sanoikin, että minua viedään vähän eri teitä kuin muita.
Se on ollut vähän erilainen tie mutta myös itselle kuolemisen tie.
Käytkö sitä asiaa läpi. Mitä se tarkoittaa?
Moni miettii, mitä tarkoittaa itselle kuoleminen.
Raamatussa Jeesus sanoo: "Tätä lajia ei saa pois -
muuta kuin paastoamalla ja rukoilemalla."
Se on kokoaikainen kieltäytyminen itselle elämiselle.
Ei vain ruuan paasto vaan täysi antautuminen, 100-prosenttisesti.
"Herra tapahtukoon Sinun tahtosi. Teen vain sen, mitä pyydät, -
menen, minne haluat ja puhun, mitä haluat."
Onko paastoamista maailmasta? - Kyllä.
On vain se Jumalan läsnäolon todellisuus.
Tämän vahvan nuoruuden kokemuksen jälkeen -
Jeesus on ollut kanssasi joka hetki, -
niin kuin kaikkien, jotka kuolevat lihalle.
Minkälainen oli sinun nuoruutesi ja elämäsi sen jälkeen?
Minä en nuorena kulkenut uskovaisten ihmisten kanssa.
Kaikki kaverit olivat sellaisia, että he uskoivat Jeesukseen -
mutta eivät tunnustaneet.
Kaveripiiri oli sellainen, että he hyväksyivät minut aina mukaan -
mutta parhaiten olin turvamieheni, eli Jeesuksen kanssa.
Hänen kanssaan liikuskelin kahdestaan paljon.
Hänen kanssaan vietin aikaa.
Kerroin kyllä ystävilleni, että elämäni on tällaista. Kaikki hyväksyivät minut.
Rukoilitko kaverien puolesta? - Kyllä.
Kerroin heille, että rukoilin taas.
He olivat onnellisia, että heitä muistettiin.
Varmaan aika monesta, joiden puolesta rukoilit, on tullut uskovia.
Kyllä. Ja kun olen ollut viimeiset vuodet, viime kesänkin asfalttitöissä, -
niin pomokin tuli, vaikka hän ei tunnustanut Jeesusta.
Kun tuli tilanne, ettei saanut sataa vettä, pomo sanoi: -
"Aki, nyt pitää rukoilla, ettei tule vettä. Nyt ei saa tulla yhtään vettä."
Aloin rukoilla. Rukoilin kaksi, kolme kertaa tämä saman.
Sitten: "Kiitos Aki, kun rukoilit. Ei tullut vettä. Kuinka rukoilit?"
Sanoin: "Käskin sadepilvien väistyä."
En mitenkään muuten rukoillut.
Tämä vain osoittaa sen, -
että kun olet antanut Jumalalle aikasi, kaiken elämässäsi, -
niin on auktoriteetti. Koska Kristus on sinussa, auktoriteetti on vahva.
Sinä voit välittää raamatullisia käskysanoja, -
mitä siellä opetetaan, ja näin tapahtuu. - Kyllä.
Ja minä olen oikeasti niin lapsen kaltainen, lapsenmielinen.
Vaimo ja poikakin sanoivat joskus: "Olet kuin pienet lapset."
Siihen Raamattu kehottaa meitä. - Se on totta.
Silloin ei ylpeillä vaan ollaan nöyrällä mielellä.
Lasten kaltaisten on Jumalan valtakunta.
Mitä ajattelet tästä, kun tänä päivänä tiede, -
esim. lääketiede, yritetään rakentaa tieteen varaan -
ja ilman Jumalaa.
Lähdetään siitä, että apinasta olemme syntyneet, evoluutioteoria selittää.
Mitä ajattelet, kun koko Suomen virallinen maailma ajattelee näin?
Nyt voisin kertoa omakohtaisen kokemuksen.
Olin kaksi viikkoa sitten jatkotutkimuksessa sydämestä, -
kun kerran tilanne oli, että sydän pysähtyi.
Kävin kontrollissa sairaalassa Seinäjoella.
Kun hoitajat ja muut olivat poistuneet, ylilääkäri, sydänkirurgi kysyi: -
"Oletko nähnyt kirkkauden?"
Hän oli hirveän kiinnostunut.
Sain hänelle kertoa, että Jeesus on totta, Hän elää -
ja kirkkaus on olemassa.
Hän: "On mahtava kuulla." Hänellä on varmaan nyt etsikkoaika.
Luulen, että evoluutioteoriat alkaa rapistua, kun hänellä oli kiinnostus.
Onko Jumala sallinut tämän? Olen miettinyt sitä, -
että kun normaalilla järjellä voidaan sanoa, -
ettei ihmistä ole voinut tulla miljoonissa vuosissa, -
niin ettei kukaan ole ohjannut.
Miten sen voi ymmärtää?
Onko sielunvihollinen saanut meissä niin vahvan otteen? - Kyllä on.
Ja kun tätä pelolla, epäuskolla ja kontrollilla hallitaan.
Olen sanonut tätä viidakoksi. On viidakon lait.
Olen kertonut, että on Betesdan lammikko, on turvapaikka.
On Eedenin puutarha. Siellä on suojakupolin alla aidot kristityt.
Ja sitten on viidakko, jota pedot hallitsevat. On tämä kaksijako.
Mutta viidakostakin tulee pelastuksen tielle henkilöitä.
Aivan. Jos katsotaan tätä päivää vähän laajemmin, -
niin puhutaan globalismista mm. uskon alueella, -
että on yksi maailman uskonto, joka on sekoitus kaikista pääuskonnoista.
Mitä se saa sinussa aikaan?
Kun olen ollut kokouksia pitämässä ja kokouksissa, -
on tullut new agea ja sun muuta, mitä niitä onkaan.
Jeesus opetti minulle näillä sanoilla, ja se toimii.
Olen yleensä rukoillut ja kun Pyhä Henki on voimallisena, sanon: -
"Tässä salissa saa hallintavallan ainoastaan Jumalan Pyhä Henki, -
joka tunnustaa Jeesuksen veren.
Kiellän minkään muun hengen toimimasta."
Herra on näyttänyt, kun on ollut kolme, neljä muun uskonnon edustajaa, -
että he eivät ole pystyneet olemaan salissa, ovat lähteneet pois, -
jos eivät ole tehneet parannusta. - Eli kun pyhyys tulee, -
niin pahuus poistuu. - Kyllä, jos ei tee parannusta.
Tänä päivänä Suomessakin on 1-2 prosenttia elävässä uskossa.
Se on valitettavaa, tosi valitettava asia mutta totta.
Kun rukoilet yhdessä Jeesuksen kanssa, -
niin Hänellä täytyy olla suuri murhe.
Joo. Olen saanut välillä kokea sitä tuskaa sieluista.
Olen kysynyt Jeesukselta, mitä tämä on, -
kun koko kroppa tärisee, voimat on välillä pois ja itkettää.
Mikä tämä on? Jeesus on sanonut: -
"Et vieläkään koe sitä, mitä koen."
Hän sallii kokea vain pikkuriikkisen. Hänellä on jatkuva tuska. - Aamen.
Olet varmasti miettinyt, -
miten evankeliumin ilosanoma saadaan menemään niin, -
että ihmiset havahtuvat huomaamaan.
Tähän täytyy tulla sellainen järistys. Koen, että nyt on tulossa -
valtava Jumalan rakkauden pyyhkäisy Suomeenkin.
Uskon, että se on tulossa ja tullut, koska eilen Herra sanoi minulle: -
"Elieserin kamelivankkurit ovat saapumassa."
On tulossa hänen omilleen kaikki, mitä tarvitaan -
ja rakkauden voima. Jumalan rakkaus on vuodatettu sydämiimme.
Se rakkaus murtaa ja muuttaa.
Entä tämä, kun usein sanotaan, että maata pitäisi ravistella -
ennen kuin se on valmis ottamaan mitään muutosta.
Siinä tulee olemaan pysähdyksiä. Herra laittaa monet polvilleen.
Johtohahmotkin polvilleen, että he tekevät täyttä totta ja parannusta.
Siinä vaiheessa muuttuvat.
Tässä tulee tapahtumaan suuria mullistuksia.
Ajatellaan käytännössä sitä, kun tulee vahvaa herätystä.
Raamatussa sanotaan: "...minä vuodatan Henkeni kaiken lihan päälle."
Onko meillä työmiehiä?
Tällä hetkellä niitä on piilossa. Jumala on valmistanut.
Herra on näyttänyt vain muutamia -
mutta voin sanoa näin, että näin tällaisen näyn.
Betesdan lammikkoja on ympäri Suomea.
Kaksi tai kolme ihmistä on jokaisessa kylässä -
mutta he ovat piilossa tällä hetkellä. Herra nostaa heidät esille.
Kun jokaisessa kylässä tulee tapahtumaan joku parantumisihme, -
niin siihen liittyy suuremmalla joukolla ihmisiä.
Se on kuin piilossa oleva rykmentti.
Kuulin, että Virossa on muutaman kuukauden aikana syntynyt -
herätyksen esiasteita.
Se lähti liikkeelle Jumalan antamasta näystä: -
"Alkakaa rukoilla sellaisten ihmisten puolesta, -
joita lääketiede ei voi auttaa."
Kun he lähtivät rukoilemaan, alkoi tapahtumaan.
Pastorit ja muut, jotka olivat siinä kärjessä, havaitsivat, -
että he eivät yksin pärjää, vaan pitää tulla muita seurakuntia.
Sillä tavalla siinä on mukana eri kirkkokunnatkin.
Jumalan tahto on, että he yhtä olisivat.
Uskon, että Jumala näyttää oman voimansa -
mutta Hänen tahtonsa on, että he yhtä olisivat. - Kyllä.
Se on ehdottomasti näin, ettei vain pastorit kokoonnu ruokailemaan -
ja sitten taas mennään omiin paikkoihin, -
vaan yksi sydän, sielu ja keskinäinen rakkaus.
Taistellaan ja painitaan Herran kanssa yhdessä rintamassa, -
että jokaisessa kaupungissa tulee kirkastettuja seurakuntia.
Sinä, Aki, olet kiertänyt Suomea -
ja Jumala on antanut sinulle kehotuksia, mihin pitää mennä.
Sinulla on varmasti monia esimerkkejä, -
joista yksi on suuri mäenlaskija.
Joo, Matti. - Matti Nykänen.
Kerrotko, miten Herra antoi sen sinulle.
Se oli vuonna 2000, kun olin lähdössä Etelä-Suomesta -
Pohjamaalle oman perheeni luo. Olin työmatkalla.
Olin ollut rukouksessa, -
ja autoa ajaessani rukoilen koko ajan kielillä tai jotenkin.
Sitten Jeesus sanoikin minulle: -
"Älä lähde perheesi luo. Minulla on sinulle tehtävä."
Juttelimme, niin kuin me tässä jutellaan, Martti, sinun kanssasi.
Kysyin, mikä tehtävä, ja Hän kertoi: "Matti on rukoillut viime yönä Häntä.
Hän tarvitsee apua."
Hän ohjasi autoani: "Tästä käännytään oikealle, tästä vasemmalle."
Sanoin: "En voi mennä vieraaseen taloon noin vain.
Miten sinne menen?"
"Tämä mies on pihalla odottamassa."
Viimeiset mutkat tein ja näin, että Matti pesi autoa siellä.
Tunnistit hänet heti kasvoista. - Kyllä.
Olimme nähneet monesti vuosien varrella.
Vuonna -92 oli ensimmäinen tapaaminen Matin kanssa.
Vuosien varrella aina silloin tällöin tapasimme ja juttelimme, -
miten keikat on mennyt jne.
Totta kai, kun hän on mäkimestari, hän kertoi, miten hänellä pyyhkii.
Kun hyppäsin autosta pois, Matti tuli iloisena vastaan.
Kerroin Matille, että Jeesus minut tänne lähetti.
Kerroin suoraan, miten tulin.
Matti katsoi minua ja alkoi itkemään: "Aki, rukoilin viime yönä, -
että Jumala, ota pois. En jaksa enää elää."
Niin siinä kävi, että sain tavallaan ottaa Matin siipien suojaan.
Näin minä koin.
Hän sai elää jatkoajan ja varmasti vaikutti ympäristöön, -
kun oli julkkisihminen.
Jumala tekee monenlaisia asioita. Sinäkin olit Mr. Suomi, vai mikä se oli.
Se oli vuonna -92.
Jumala tavallaan toi siinä sinua tunnetuksi.
Oliko Matti Nykänenkin tätä perua? - Matin tapasin heti voiton jälkeen.
Viikko siitä eteenpäin olimme samassa kaupungissa.
Oli eri keikat mutta tapasimme.
Sillä tavalla Jumala toi ihmisiä, jotka näkivät kuka sinä olet.
Mutta eivät siinä vaiheessa tajunneet, kuka oikeasti olet.
Ei, mutta ilman sitä voittoa -
en olisi näitä kontakteja pystynyt solmimaan.
Monien julkisuuden ihmisten kanssa olen saanut olla rukouksessa.
Monet ovat pelastuneet.
Se on vaan täynnä ihmettä Jumalan suuruudesta.
Miksi meidän pitää kertoa Jumalan hyvyydestä?
Se hyvyys muuttaa.
Kun puhumme rakkaudellisesti ja rauhallisesti, -
eikä kireällä mielellä, niin hyvyys muuttaa niin, että ihmisille tulee halu.
Vaikkei sano siinä hetkessä, miettii: "Mitä tuolla on, mitä minulla ei ole."
Sisään tulee heti siemen, joka kasvaa tosi nopeasti.
Jo siinä hetkessä hän saattaa muuttua niin, että haluaa samaa.
Käydään läpi vielä ennen vapaata sanaa, että Jumala kertoi sinulle, -
kuka on tuleva vaimosi. - Kyllä.
Sain ajokortin 18-vuotiaana -
ja kesälomarahoilla oman auton.
Lähdin parhaimman ystäväni, Jeesuksen kanssa ajelulle.
Hän kertoi: "Aja Sahalammen uimarannalle -
ja aja parkkiin." Minä ajoin ja sitten Hän kehotti: -
"Mene katsomaan rantalentopalloa. Siellä nuoret pelaa."
Menin katsomaan, kun siellä oli iso lauma nuoria pelaamassa.
Siellä oli kaunis tyttö.
Anteeksi, kun vähän herkistyn.
Hän oli myös erittäin hyvä pelaamaan.
Aina, kun hän löi pallon verkon yli, hän katsoi minua.
Olikohan se kolmas kerta, kun hän oli lyönyt pallon verkon yli, -
hän pyörähti katsomaan, että varmasti huomasin.
Enhän minä ketään muuta huomannutkaan.
Saman tien Jeesus sanoi: "Tästä tytöstä kasvaa sinulle vaimo.
Hän kasvattaa ja kouluttaa, ja antaa oman viisauden ja ymmärryksen.
Hän kunnioittaa erittäin paljon miestään."
Näin tapahtui ja te olette naimisissa. - Kyllä.
Olin silloin 18-vuotias ja Maarit oli juuri 15 vuotta täyttänyt.
Meni jonkun aikaa. Hän oli ulkomailla, Saudi-Arabiassa töissä.
Kun hän sieltä tuli, kohtasimme ja aloimme seurustelemaan.
Tässä me nyt ollaan onnellinen perhe.
Ensimmäinen ohjelma päättyy sinun kahteen minuuttiin.
Voit kertoa, mitä Pyhä Henki haluaa sinun kertovan katsojillemme.
Minulle on Jeesus sanonut, -
ja Hän näytti minulle näy, -
jossa suomalaisia oli suuri määrä polvillaan rukoilemassa -
ja kädet oli taivasta kohden.
Kun kysyin: "Mitä tämä tarkoittaa?" Jeesus sanoi: -
"Tässä Hänen omaa morsianta, sitä jäännöstä valmistellaan."
Nämä huusivat Jumalan puoleen, ja uskon, että nyt on suomalaisten aika -
ottaa tosissaan Jeesus vastaan kokosydämisesti.
Ei leikitä tai pidetä halpana Häntä -
vaan oikein rehellisellä tavalla, lapsenmielisesti...
Kyse ei ole siitä, miten osaa rukoilla, -
vaan sen pitää tulla sydämestä ja lapsenkaltaisesti.
Kerron tässä vielä siitä, kun meidän kylän kanttori oli tuolla Venäjällä.
Siellä oli lapsia viemäriverkostosta noussut.
He eivät osanneet rukoilla muuta kuin ruokarukouksen.
Siellä oli koira, joka opetti heidät nukkumaan sängyssä -
ja tämä koira tuli kipeäksi.
Nämä lapset olivat surullisia, kun koira ei enää leikkinyt heidän kanssaan.
Ne lapset laittoivat kätensä koiran päälle ja rukoilivat: -
"Jeesus siunaa ruokamme." Koira pomppasi pystyyn.
Eli lapsenkaltaisuus vetää Jeesusta ja Hän rakastaa kaikkia lapsenmielisiä.
Kun rukous tulee sydämestä, se toimii.
Olen niin kiitollinen, että saamme elää rauhallisessa Suomessa tällä hetkellä.
Ettei tulisi oikein kovaa ahdistuksen aikaa.
Nyt on aikaa valmistautua.
Otetaan tosissaan tämä valmistautumisen aika. Aamen.
Kiitos Aki tästä meidän ensimmäisestä ohjelmasta.
Toisessa jatkamme eteenpäin tähän päivään saakka. Kiitos.
Kiitos.
Mikäli tämä ohjelmasarja on koskettanut sinua, -
voit olla tukemassa sen tuottamista.
Voit soittaa numeroon 0600-02030.
Puhelun hinta on noin 13 euroa.
Tai voit lahjoittaa ruudussa näkyvälle pankkitilille -
käyttäen viitettä 8617. Kiitos tuestasi.
Tekstitys: A. Eskola